Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 11/1997. (V. 7.) rendelet — személyi hatályát a fővárosi
Paragraph Index: 210

54. § deklarálja az élethez és az emberi méltósághoz való jogot, továbbá kimondja, hogy senkit nem lehet kínzásnak, kegyetlen, embertelen, megalázó elbánásnak vagy büntetésnek alávetni, és különösen tilos emberen a hozzájárulása nélkül orvosi vagy tudományos kísérletet végezni. Az 59. § biztosítja a jó hírnévhez, a magánlakás sérthetetlenségéhez, valamint a magántitok és a személyes adatok védelméhez való jogot. A 60. § rendelkezik a gondolat, lelkiismeret- és vallásszabadságról. A 70/A. § kimondja, hogy a Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül. Az embereknek az előbbiekben meghatározottak szerinti bármilyen hátrányos megkülönböztetését a törvény szigorúan bünteti. A 70/D. § biztosítja a lehető legmagasabb szintű testi és lelki egészséghez való jogot. A bv.-ben a fogvatartás biztonsága megfelelő, bár a különböző fokozatok és biztonsági csoportok elkülönítése nem teljesen megoldott. A bv. biztonságtechnikai felszereltsége kiváló, az őrzés feltételei megfelelőek, szökés az utóbbi évben nem volt. A börtön személyzete 350 fős. A személyzet 40%-ának a fizetése nem haladja meg a létminimumot, ezért körükben nagy a korrupció veszélye. Az alacsony fizetés miatt a személyzet jelentős része arra kényszerül, hogy másodállást vállaljon. Ebben a vonatkozásban figyelmeztetés értékű az, hogy év közben informális totójátékot számoltak fel, ami szintén korrupciós veszélyt hordoz magában. Magának az intézetnek is hatalmas adósságai vannak. Az elítéltek közül az életfogytig tartó szabadságvesztésre ítéltek száma 167. Az előbbiekből adódóan az Intézetben fokozott szerepet kap annak biztosítása, hogy a fogvatartás körülményei és a büntetőrendszabályok ne súlyosbítsák a szabadságvesztés által eleve okozott szenvedést, kivéve, amikor az elkülönítés vagy a fegyelem fenntartása azt szükségessé teszi. A vizsgálat során megtekintett zárkák 8 személyesek voltak. A zárkák alapterülete kb. 16 m2, amelyben 8 személyre biztosítva volt mindaz a berendezési, ill. felszerelési tárgy,

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes